মৎস্যচাষের জন্য ব্যতিক্রমধর্মী কিছু মাছের পোনা | BdFISH Bangla
আমাদের দেশে সে সকল মাছের চাষ করা হয় তার বেশীরভাগই রুই জাতীয় মাছ। এসকল মাছের মধ্যে রয়েছে মেজর কার্প (রুই, কাতলা, মৃগেল ও কালবাউস) ও চাইনিজ কার্প (সিলভার কার্প, বিগহেড কার্প, কমন কার্প ও গ্রাস কার্প)। এসব মাছ ব্যাতীত বেশ কিছু মাছের চাষও আমাদের দেশে হয়ে থাকে যেমন, মাগুর, শিং, থাই পাঙ্গাস ইত্যাদি।
যশোরের চাঁচড়া এলাকা মাছের হ্যাচারী ও মাছের পোনা উৎপাদনের জন্য সবসময়ই বিখ্যাত। এখানে কার্প জাতীয় মাছের পোনা ব্যাতীত বেশ কিছু মাছের পোনাও সহজলভ্য। এসকল মাছের মধ্যে শিং, পাবদা, মাগুর (দেশী, আফ্রিকান ও হাইব্রিড), দেশী কই, চিতল ইত্যাদি। পোনা ব্যবসায়ীরা রাস্তার পাশে প্লাস্টিকের জারে এসকল মাছের পোনার কিছু নমুনা নিয়ে বসে থাকেন। কোন ক্রেতা সেগুলো দেখে তার প্রয়োজনীয় পোনা ক্রয় করতে পারেন। ক্রেতার পছন্দ অনুযায়ী পোনা ব্যবসায়ীরা তাদের পার্শ্ববর্তী পুকুর হতে তাদের পোনা সরবরাহ করেন। সম্ভবত এই ধরনের পোনা ব্যবসার নমুনা বাংলাদেশে এখানেই একমাত্র। পোনা এভাবে জারে প্রদর্শনের সময় বিক্রেতারা কিছু সময় পর পর জারের পানি পরিবর্তন করে দেন এবং জারের পোনাদের (মাংশাসী) খাবারও সরবরাহ করা হয়। খাবার হিসেবে টিউবিফেক্স সরবরাহ করা হয় যা স্থানীয়ভাবে সংগ্রহকৃত।
চাঁচড়া এলাকায় প্রাপ্ত অ-কার্পজাতীয় মাছের পোনা ও তার দামের তালিকা তুলে ধরা হলো:
দেশী কই (১-১.৫ ইঞ্চি) = প্রতিটি ২ টাকা
আফ্রিকান মাগুর (১-১.৫ ইঞ্চি) = প্রতিটি ৮০ পয়সা
হাইব্রিড মাগুর (১-১.৫ ইঞ্চি) = প্রতিটি ৮০ পয়সা
দেশী মাগুর (১-১.৫ ইঞ্চি) = প্রতিটি ৩ টাকা
শিং (১.৫-২ ইঞ্চি) = প্রতিটি ৩ টাকা
পাবদা (৩-৩.৫ ইঞ্চি) = প্রতিটি ৫ টাকা
রেড তিলাপিয়া (১-১.৫ ইঞ্চি) = প্রতিটি ১ টাকা
থাই পাঙ্গাস (৪-৪.৫ ইঞ্চি) = প্রতিটি ৭ টাকা
চিতল (১ ইঞ্চি) = প্রতিটি ৩.৫ টাকা
চিতল (৩-৪ ইঞ্চি) = প্রতিটি ২৫ টাকা
এছাড়া কেউ যদি ব্ল্যাককার্প মাছের পোনা ক্রয় করতে চাই তাহলে সেটিও এখানে পাওয়া যায়। ৫-৭ ইঞ্চি আকারের প্রতিটি পোনার মূল্য ৩৫ টাকা।
Visited 3,205 times, 1 visits today | Have any fisheries relevant question?
এ্যাকুয়ারিয়ামে গাপ্পি মাছের প্রজনন »